[bookmark: _Hlk206747130]Alyftrek (Deutivacaftorum/ Tezacaftorum/ Vanzacaftorum) terapijas uzsākšanas un atcelšanas kritēriji Cistiskās fibrozes pacientiem.
Alyftrek tabletes ir paredzētas cistiskās fibrozes (CF) ārstēšanai pacientiem vecumā no 6 gadiem, kuriem ir vismaz viena mutācija cistiskās fibrozes transmembrānas vadītspējas regulatora (cystic fibrosis transmembrane conductance regulator, CFTR) gēnā, kas nav I klases mutācija.
Vanzacaftorum (VNZ) un Tezacaftorum (TEZ) ir cistiskās fibrozes (CF) transmembrānas vadītspējas regulatora (CFTR) gēna labotāji, kas saistās ar CFTR proteīnu dažādās vietās, un tiem ir papildinoša iedarbība, veicinot atsevišķu mutanto CFTR formu (tostarp F508del-CFTR) celulāro apstrādi un transportu, palielinot šūnu virsmai piegādātā CFTR proteīna daudzumu, salīdzinot ar jebkuru molekulu atsevišķi. Deutivacaftorum (D-IVA) pastiprina CFTR proteīna atvērta kanāla varbūtību (jeb vārtošana) šūnu virsmā. VNZ, TEZ un D-IVA kombinētā iedarbība palielina CFTR daudzumu un pastiprina iedarbību, kas rada palielinātu CFTR aktivitāti, mērot kā CFTR mediētu hlorīdu transportu in vitro un hlorīdu līmeni sviedros (sweat chloride, SwCl) cilvēkiem ar CF.

Alyftrek lietošana 
Visiem pacientiem pirms ārstēšanas uzsākšanas, reizi 3 mēnešos pirmajā ārstēšanas gadā un katru gadu pēc tam ir ieteicama transamināžu (ALAT un ASAT) un kopējā bilirubīna līmeņa uzraudzība. Pacientiem, kuriem anamnēzē ir aknu slimība vai paaugstināts transamināžu līmenis, jāapsver biežāka uzraudzība

	Alyftrek devu ieteikumi

	Vecums
	Ķermeņa masa
	Dienas deva (reizi dienā)

	≥6 gadi
	<40 kg
	Trīs deitivakaftora 50 mg/tezakaftora 20 mg/vanzakaftora 4 mg tabletes

	
	≥40 kg
	Divas deitivakaftora 125 mg/tezakaftora 50 mg/vanzakaftora 10 mg tabletes.


Katra deva ir jālieto pilnībā kopā ar uzturu, kas satur taukus, reizi dienā aptuveni vienā un tajā pašā laikā. 

Kritēriji Deutivacaftorum/ Tezacaftorum/ Vanzacaftorum terapijas uzsākšanai:
1. Pacienta vecums no 6 gadiem;
2. Apstiprināta cistiskās fibrozes diagnoze, un pacientam konstatēta  vismaz viena F508del vai cita mutācija CFTR gēnā, kas nav I klases mutācija;
3. Pirms terapijas uzsākšanas izvērtējama aknu funkcija (ALAT, ASAT, sārmainā fosfatāze un bilirubīns), un terapijas laikā nodrošināma regulāra aknu funkcijas monitorēšana atbilstoši zāļu aprakstam. Pacientiem ar vidēji smagiem aknu darbības traucējumiem (Child–Pugh B) terapija nav ieteicama, izņemot gadījumus, kad paredzamais ieguvums pārsniedz iespējamo risku; pacientiem ar smagiem aknu darbības traucējumiem (Child–Pugh C) terapiju nelieto;
4. Augsta piesardzība (jāizvērtē individuāli) pacientiem:
· grūtniecības gadījumā;
· pēc orgānu transplantācijas;
· ar fiksētu Ivacaftorum/ Tezacaftorum/ Elexacaftorum terapijas nepanesamību medicīniskajā dokumentācijā.
5. Līdzestīgs CF pacients/ģimene iepriekš nozīmētai un lietotai simptomātiskai terapijai.
6. Pacienta vai viņa likumīgā pārstāvja vēlme nav kritērijs terapijas uzsākšanai.


Deutivacaftorum/ Tezacaftorum/ Vanzacaftorum pārtraukšanas kritēriji:
1. Dokumentēti smagi aknu darbības traucējumi (C klase pēc Child-Pugh skalas). Transamināžu un bilirubīna līmenis:
· ALAT vai AST > 5 × normas augšējā robeža (NAR) vai 
· ALAT vai ASAT > 3 × NAR un bilirubīns > 2 × NAR;
2. Pamatoti pierādījumi par līdzestības trūkumu medikamentozai terapijai;
3. Dokumentētas medikamenta blaknes, kas pārsniedz riskus un ieguvums turpinot lietot terapiju (tiek izvērtētas individuāli);
4. Netiek sasniegts terapeitiskais efekts (tiek izvērtēts individuāli).

Pēc aknu radītāju normalizēšanās jāizvērtē ieguvumi un riski zāļu lietošanas atsākšanai. Pacienti, kuri pēc zāļu lietošanas apturēšanas atsāk lietošanu, ir rūpīgi jāuzrauga. 

